**LĒMUMS**

LIEPĀJĀ

|  |  |  |
| --- | --- | --- |
| 2020.gada 21.maijā |  Nr.228/8(prot. Nr.8, 14.§) | Nr.233  |

Par Liepājas pilsētas pašvaldības iestādes

“Liepājas Līvupes pamatskola - attīstības centrs”

izglītojamo nodrošināšanu ar pārtikas pakām

ārkārtējās situācijas laikā

Ievērojot Ministru kabineta 2020.gada 12.marta rīkojuma Nr.103 “Par ārkārtējās situācijas izsludināšanu” 1.punktu, kas nosaka, ka visā valsts teritorijā ir izsludināta ārkārtējā situācija ar mērķi ierobežot Covid-19 izplatību ārkārtējās situācijas spēkā esamības laikā, nolūkā nodrošināt izglītojamajiem ēdināšanu, lai nodrošinātu speciālās izglītības iestāžu uzturēšanas izdevumu segšanai piešķirtās valsts budžeta mērķdotācijas izlietojumu par laikposmu, kad valstī ir noteikta ārkārtējā situācija, ievērojot, ka saņemto valsts budžeta mērķdotāciju pašvaldība atbilstoši pašvaldības domes lēmumam var izlietot tās administratīvajā teritorijā dzīvesvietu deklarējušo attiecīgās speciālās izglītības iestādes izglītojamo ēdināšanai (gatavā ēdiena vai pārtikas paku piegādei), paredzot ne vairāk kā piecus euro dienā uz vienu izglītojamo, pamatojoties uz Izglītības likuma 17.panta trešās daļas 21.punktu, Ministru kabineta 2020.gada 12.marta rīkojuma Nr.103 “Par ārkārtējās situācijas izsludināšanu” 4.3.4 punktu un likuma “Par pašvaldībām” 21.panta pirmo daļu, izskatot Liepājas pilsētas domes pastāvīgās Izglītības, kultūras un sporta komitejas 2020.gada 14.maija lēmumu (sēdes protokols Nr.5), LIEPĀJAS PILSĒTAS DOME

N O L E M J :

1. Nodrošināt Liepājas pilsētas pašvaldības iestādes “Liepājas Līvupes pamatskola - attīstības centrs” izglītojamo ar vienreizēju pārtikas paku, kuras vērtība ir 30 (trīsdesmit) euro (ietver PVN), par periodu no 13.maija līdz 29.maijam.

2. Uzdot Liepājas pilsētas pašvaldības iestādei “Liepājas Līvupes pamatskola - attīstības centrs” organizēt pārtikas paku komplektēšanu un piegādi izglītojamajiem uz deklarētās dzīvesvietas adresi.

3. Ja Liepājas pilsētas pašvaldības iestādes “Liepājas Līvupes pamatskola - attīstības centrs” izglītojamā deklarētā dzīvesvieta neatrodas Liepājas pilsētas pašvaldības administratīvajā teritorijā, Liepājas pilsētas pašvaldības iestāde “Liepājas pilsētas Izglītības pārvalde”, sadarbojoties ar Liepājas pilsētas pašvaldības iestādi “Liepājas Līvupes pamatskola - attīstības centrs”, nodrošina izglītojamā ēdināšanu atbilstoši lēmuma 1.punktā minētajam vai par ēdināšanas pakalpojuma sniegšanu minētajam izglītojamajam vienojas ar pašvaldību, kurā deklarēta izglītojamā dzīvesvieta, kā arī vienojas par savstarpējo norēķinu kārtību.

4. Uzdot Liepājas pilsētas pašvaldības iestādes “Liepājas Līvupes
pamatskola - attīstības centrs” direktorei koordinēt pārtikas paku izsniegšanu izglītojamo likumiskajiem pārstāvjiem pret parakstu par saņemšanu, ievērojot ārkārtējās situācijas noteiktos ierobežojumus un drošības prasības.

5. Uzdot Liepājas pilsētas pašvaldības iestādei “Liepājas Līvupes pamatskola - attīstības centrs” komplektēt pārtikas pakas, ievērojot Ministru kabineta 2012.gada 13.marta noteikumus Nr.172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”.

6. Liepājas pilsētas pašvaldības iestādei “Liepājas pilsētas Izglītības pārvalde” informēt izglītojamo likumiskos pārstāvjus par iespēju šī lēmuma 1.punktā norādītājiem izglītojamajiem līdz 2020.gada 29.maijam saņemt pārtikas paku.

7. Šī lēmuma 1.punktā minētā izpildei tiek izmantota valsts budžeta mērķdotācija izglītojamo ēdināšanai, ievērojot Ministru kabineta 2020.gada 12.marta rīkojuma Nr.103 “Par ārkārtējās situācijas izsludināšanu” 4.3.4 punktā noteikto.

|  |  |
| --- | --- |
| DOMES PRIEKŠSĒDĒTĀJS |  Jānis VILNĪTIS |
| Nosūtāms: | Domes priekšsēdētaja birojam, Sabiedrisko attiecību un mārketinga daļai, Juridiskajai daļai, Liepājas pilsētas Izglītības pārvaldei, Liepājas Līvupes pamatskolai - attīstības centram |